Document ID: 31993R3496

ΚΑΝΟΝΙΣΜΟΣ (ΕΚ) αριθ. 3496/93 ΤΗΣ ΕΠΙΤΡΟΠΗΣ της 20ής Δεκεμβρίου 1993 για προσαρμογή των κωδικών της συνδυασμένης ονοματολογίας ορισμένων προϊόντων που περιλαμβάνονται στο άρθρο 1 του κανονισμού (ΕΟΚ) αριθ. 1117/78 του Συμβουλίου περί κοινής οργανώσεως της αγοράς στον τομέα των αποξηραμένων ζωοτροφών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 234/79 του Συμβουλίου της 5ης Φεβρουαρίου 1979 για τη διαδικασία προσαρμογής της ονοματολογίας του κοινού δασμολογίου που χρησιμοποιείται για τα γεωργικά προϊόντα (1), όπως τροποποιήθηκε από τον κανονισμό (ΕΟΚ) αριθ. 3209/89 (2), και ιδίως το άρθρο 2 παράγραφος 1,
Εκτιμώντας:
ότι οι κανονισμοί (ΕΟΚ) αριθ. 2505/92 (3) και (ΕΟΚ) αριθ. 2551/93 (4) της Επιτροπής που τροποποίησε το παράρτημα του κανονισμού (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (5), όπως τροποποιήθηκε τελευταία από τον κανονισμό (ΕΟΚ) αριθ. 3080/93 της Επιτροπής (6), περιλαμβάνει την συνδυασμένη ονοματολογία που θα ισχύσει αντίστοιχα από την 1η Ιανουαρίου 1993 και από την 1η Ιανουαρίου 1994-
ότι ορισμένοι κωδικοί που εμφαίνονται στο άρθρο 1 του κανονισμού (ΕΟΚ) αριθ. 1117/78 του Συμβουλίου της 22ας Μαΐου 1978 περί κοινής οργανώσεως της αγοράς στον τομέα των αποξηραμένων ζωοτροφών (7), όπως τροποποιήθηκε τελευταία από τον κανονισμό (ΕΟΚ) αριθ. 2275/89 (8), δεν αντιστοιχεί στη συνδυασμένη ονοματολογία- ότι, συνεπώς, πρέπει να προσαρμοστεί το άρθρο 1 του κανονισμού (ΕΟΚ) αριθ. 1117/78-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Αποξηραμένων Ζωοτροφών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΟΚ) αριθ. 1117/78 ο κωδικός ΣΟ "ex 1214 90 90" αντικαθίστανται από τους κωδικούς ΣΟ "ex 1214 90 91 και ex 1214 90 99" και ο κωδικός ΣΟ "ex 2309 90 90" αντικαθίσταται από τον κωδικό "ex 2309 90 98".
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1993 όσον αφορά τον κωδικό ΣΟ "ex 1214 90 90" και από την 1η Ιανουαρίου 1994 όσον αφορά τον κωδικό ΣΟ "ex 2309 90 90" και από την 1η Ιανουαρίου 1994 όσον αφορά τον κωδικό ΣΟ "ex 2309 90 90".
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Δεκεμβρίου 1993.

Labels: 3
19
6